open-index/open-wikipedia-markdown huggingface dataset:
Haverstingtunnelen

**Haverstingtunnelen** eller «**Hølet i fjellet**» som den også kalles, er en tunnel på Bergensbanen som går i retning øst-vest mellom Brekkebygda (nordvest i Soknedalen) i Ringerike kommune og Ørgenvika (på østbredden av Krøderen) i Krødsherad kommune gjennom den 757 m høye åsen Haverstingen.

Tunnelen er rett, og er bygd horisontalt med nødvendig fall mot begge endene for avløpsvann. Utsprengningen av tunnelen begynte i begge ender i henholdsvis juni og oktober 1903. Fem år senere, november 1908, var den ferdigsprengt. Hele tunnelen ble håndboret, dette var på den tiden billigere enn maskinboring. Arbeidene ble understøttet av kunstig ventilasjon, drevet av petroleumsmotorer. Fremdriften ble hele tiden utført kontinuerlig med 20 arbeistimer i døgnet uten større uhell. Tunnelen sto klar til åpningen av Bergensbanen i 1909.

Ørgenviktunnelen på riksvei 7 krysser under Haverstingtunnelen inne i berget.

## Referanser


## Se også
* Haverstingen naturreservat
Sugarhill Gang

**The Sugarhill Gang** er en amerikansk hiphopgruppe som ble dannet i 1975. Gruppa er mest kjent for hiten *Rapper's Delight* fra 1979. Medlemmene er alle fra New York City og kaller seg selv Wonder Mike, Big Bank Hank og Master Gee.

Mye av «Rapper's Delight» er tatt fra rim-boken til Caz (Casanova) fra Cold Crush Brothers.

## Diskografi
### Album
**Sugarhill Gang* (1977)
**8th Wonder* (1982)
**The Best Of Sugarhill Gang: Rapper's Delight* (1996)
**Ain't Nothin' But A Party* (1998)
**Jump on It!* (1999)
**The Story Of Sugarhill Records* (2005)

### Singler
*"Rapper's Delight" (1979)
*"Rapper's Reprise (Jam Jam)" (1980)
*"Apache" (1981)
*"Kick It Live From 9 To 5" / "The Lover In You" (1983)
*"Work, Work The Body" (1985)
*"Lala Song" — Bob Sinclar featuring The Sugarhill Gang (2009) 

## Eksterne lenker
* 
* 
*
Pipenatten

**Pipenatten** er en kolle i Ringerike kommune i Buskerud. Den ligger nord for tettstedet Sokna i Soknedalen og har en høyde på 606 meter over havet. Kollen ligger øst for Langevassdammen i Langvannet (sør i Brekkebygda), vest for Sogna, og sør for Sognevannet i Strømsoddbygda.

## Referanser
Alliance Boots

**Alliance Boots Ltd** var et aksjeselskap som hadde virksomhet i 15 land. Selskapet ble dannet ved en fusjon mellom Alliance UniChem Plc og Boots-gruppen (Boots Group PLC) 31. juli 2006. 26. juni 2007 ble selskapet kjøpt av investeringsselskapet AB Acquisistions Limited og aksjen ble trukket fra notering på London-børsen to dager senere.

## Utvikling i Norge

Det tidligere selskapet Alliance Unichem kjøpte opp norske apotek for å danne en egen apotekkjede etter at den nye apotekloven trådte i kraft i 2001. I Norge fantes 138 Alliance-apotek (2008). 

I 2006 fusjonerte Alliance Unichem og Boots til det nye selskapet Alliance Boots som nå (2014) har navnet Boots Norge AS. 

I 2007 åpnet selskapet som første apotekkjede i Norge egen nettbutikk. Norges første «nettapotek» selger ikke legemidler (forbudt i Norge), og er derfor basert på handelsvarer fra apotek- og bandagistsortimentet, kosmetikk og hudpleieprodukter. 

I 2008 åpnet de første Boots-apotekene i Norge; Bootsapotek Lillestrøm. Fra 2008 til 2011 ble så godt som alle Allianceapotekene bygget om til Bootsapotek og per juni 2012 har selskapet 146 Bootsapotek og ett Allianceapotek.

## Logo
Allianceapotekenes første logo besto av fire piler som skulle symbolisere kjerneverdiene. Den ble videreutviklet til en logo bestående av to hjerter som til sammen danner et kors og har en noe klarere symbolikk.

## Grossistvirksomhet
Alliance Boots eier grossistfirmaet Alliance Healthcare som leverer legemidler og andre varer til apotek, bandagister og kommunale sykehjem. Selskapet endret navn fra Holtung AS til Alliance Healthcare i 2009.

## Referanser


## Litteratur
*Norges Apotekerforenings Tidskrift nr.3. 2006 pdf

## Eksterne lenker
* 

* Bootsapotek  
* Alliance Healthcare
Flemma

**Flemma** er ei bygd, øst i Gjemnes kommune på Nordmøre. Flemma ligger ved Tingvollfjorden, mellom bygdene Angvik og Hoem. Fra Flemma er det omtrent 50-60 km til både Molde, Kristiansund og Sunndalsøra.

Flemma er ei lita bygd, har et forsamlingshus (grendahus) og kirkegård med et lite bårehus. Næring i bygda er landbruk, fiskeoppdrett og mekanisk industri. I tillegg har bygda opprettet en egen kolonial ved navn «Kremmerhuset».

Angvik skole er barneskole for Flemma.

Flemstubben er et mosjonsløp som ble arrangert første gang i 1980. Løpet arrangeres årlig i august. Arrangør er Flemma idrettslag.
Lagmannskollen

**Lagmannskollen** er en kolle i Ringerike kommune i Buskerud. Den ligger øst for Sognevannet i Strømsoddbygda og har en høyde på 561 meter over havet. Det er mulig å ta seg inn til kollen med bil via vei med låst bom. Utsiktspunktet ved det trigonometriske punktet på 546 moh. gir god utsikt mot blant annet Sognevannet og Bukollen. Et lite stykke nord for kollen ligger Øvre og Nedre Kollsjø, samt Tjuvenborgen og Hestebrenna.

## Referanser
Lausitzkulturen

**Lausitzkulturen** eksisterte i yngre bronsealder og eldre jernalder (1300 f.Kr. – 500 f.Kr.) i østlige Tyskland (*[[Lausitz]]*), mesteparten av Polen, deler av Tsjekkia (*[[Mähren]]*) og Slovakia samt deler av Ukraina. 

Lausitzkulturen utgjorde en del av urnemarkskulturen, og bestod av to grener:

**Den vestlige gren*, som utviklet seg fra Únětice-kulturen og ble etterfulgt av Billendorfkulturen i østlige Tyskland.
**Den østlige gren*, som utviklet seg fra Trzciniec-kulturen og ble etterfulgt av Pommernkulturen i Polen. Den var i begynnelsen nokså ensartet, men ble med tiden stykket opp i mindre regionale grupper. 

Fra halvparten av det 8. århundre f.Kr. begynte kulturens befolkning å reise befestede bosetninger, blant annet Biskupin i Polen. Karakteristisk for Lausitzkulturen var bronsevarer, hovedsakelig pyntegjenstander som fibulaer, nåler, håndsmykker og forskjellige typer anheng.
Iskăr

**Iskăr** (bulgarsk: Искър; latin: *Oescus*) er den lengste elven som bare renner innenfor Bulgaria, og er en av sideelvene til Donau. Den har en lengde på 352 kilometer. 

Iskăr oppstår fra tre elver, *Tsjerni Iskăr* (Svarte Iskăr), *Beli Iskăr* (Hvite Iskăr) og *Levi Iskăr* (som sammen går under navnet *Iskrove*). Kilden til Iskăr regnes som *Prav Iskăr*, en av sideelvene til Tsjerni Iskăr. Etter at den har kommet ned fra den nordlige siden av Rila, renner den ut i Iskăr-reservoaret, det største i Bulgaria. Elven renner nær Sofia, og passerer gjennom et juv i Balkanfjellene. Den munner så ut i Donau nær landsbyen Gigen i Pleven oblast. Iskăr er den eneste elven med utspring sør i Bulgaria som renner gjennom Balkanfjellene og ut i Donau.

Iskăr renner gjennom sju provinser i Bulgaria: Hovedstaden Sofia, Sofia, Pernik, Vratsa, Pleven og Lovetsj. Elven er hovedvannkilden til Sofia. 

Geologisk sett er Iskăr den eldste elven på Balkan, og den eneste elven som har holdt på den opprinnelige retningen sin, til tross for flere geologiske endringer i området.

## Referanser


## Eksterne lenker
*
Vitusapotek

**Vitusapotek** er en apotekkjede med virksomhet på det norske markedet som ble etablert i 2001. Kjeden kjøpte opp en del av apotekene etter lovendring i 2001 og har over 220 apotek i Norge i 2015. Kjeden er en del av Norsk Medisinaldepot, som eies av tyske Celesio AG* *som er en del av amerikanske McKesson Corporation. Celesio AG har omtrent  heleide og  deleide apotek, med  medarbeidere i elleve europeiske land og i Brasil.

## Om Vitusapotek
Vitusapotek har over 2200 medarbeidere og er representert i alle norske fylker. 

### Om navnet
Navnet Vitusapotek er inspirert av den hellige Vitus, en katolsk skytshelgen, som ifølge historien hadde helbredende evner. Sagnene varierer noe, men blant dem som var under hans beskyttelse var apotekerne. Han var en av De fjorten nødhjelpere som ble påkalt ved sykdom.

## Grossist
Grossist for kjedemedlemmene er Norsk Medisinaldepot.

## Referanser


## Litteratur
*Norges Apotekerforenings Tidskrift nr.3. 2006 pdf
* 
* 

## Eksterne lenker
* Kjedens nettsted
* Eierselskapets nettsted
Gyrihaugen

**Gyrihaugen** (682 moh.) er en kolle som ligger vest for Løvlia på Krokskogen i Nordmarka, og øst for Steinsfjorden i Ringerike kommune. Gyrihaugen, som er godt synlig fra store deler av Ringerike og Hole, er en av de høyeste toppene på Krokskogen. Fra selve toppen er det vid utsikt fra hvor man kan se blant annet Oslofjorden, Gaustatoppen, Blefjell og Norefjell.

Opp fra Steinsfjordens østside går det en blåmerket sti til toppen via Mørkgonga. Selve Mørkgonga er et trangt og mørkt gjel med stupbratte vegger. Inne i selve renna er det en stålvaier til å holde seg i, da det flere steder er noen bratte opptak. 

Gyrihaugen har flere ganger vært kjentmannspost på Krokskogen, senest i 1998 – 2000.

På 1950-tallet opprettet Forsvaret en mikrobølgeradiosender på toppen som ledd i det å skape et militært radionett over hele landet. Etter hvert har det kommet til flere militære installasjoner.

Geologisk sett så er selve toppen og platået rundt dannet av harde permiske basalter. Disse ligger som et dekke over mye eldre og mykere skiferlag. Overgangen mellom disse lagene blir lett synlig i form av den bratte kanten åsrekken danner mot vest.

## Fotnoter


## Referanser




## Eksterne lenker
* Gyrihaugen i Markadatabasen 
* Utsikt fra Gyrihaugen
Den trakiske slette

**Den trakiske slette** (bulgarsk Горнотракийска низина, *Gornotrakijska nizina*) utgjør den nordlige delen av det historiske området Trakia. Det ligger i dag i det sørlige området av Bulgaria mellom fjellområdene Sredna Gora i nord og vest; Rodopifjellene, Sakar og Strandzja i sør; og Svartehavet i øst. Sletten er et rikt jordbruksområde med et areal på 6&nbsp;032 km² og en gjennomsnittlig høyde på 168 meter. 

Sletten er en del av *Nordlige Trakia* (Северна Тракия, *Severna Trakija*) (i motsetning til Vest-Trakia og Øst-Trakia i sør), og ligger sør for Balkanfjellene, øst for elven Mesta og Sredna Gora. Sletten er riktignok ikke helt flat og inneholder flere åser og lavere fjell. 

Klimaet er kontinentalt. Varmerekorden for Bulgaria ble satt her, i 1916 målte Sadovo 45,2 °C. Den normale årsnedbøren er omtrent 550 mm. Viktige elver som renner over sletta er Maritsa, og sideelvene Tundzja,Strjama, Topolnitsa, og Vatsja.

Av store byer finner man Plovdiv, Burgas, Stara Zagora, Pazardjhik, Asenovgrad, Haskovo, Jambol og Sliven.

## Kilder
* Collective (2002). *Balgarska entsiklopediya A-YA.* Sofia: IK Trud.
Østerås

**Østerås** er et strøk øst i Bærum kommune. Østerås stasjon er den vestlige endestasjon for Sporveien T-banens linje 2, den såkalte Østeråsbanen.

## Handel
Østerås kjøpesenter har over 20 butikker under samme tak, vinmonopol, legesenter og treningssenter. 

## Eksterne lenker
*
Flemma gravsted

**Flemma gravsted** eller **Flemma kirkegård** er gravlund for bygdene Flemma, Angvik og Hoem, i Gjemnes kommune, Møre og Romsdal fylke.

På gravlunden er det et bårehus, med klokketårn. Byggverket er i tre.

## Eksterne lenker
* Kommunedelplan for kulturminner i Gjemnes kommune 2017–2028 (Gjemnes kommune, 2017), s. 13 og 28
* [Kart over Flemma gravsted](https://darkiv.no/Allslekt/Feltkart/(Gjemnes)-Flemma.jpg) (Allslekt)
«Nordstjernen» (korvett) (1844–1858)

*«Nordstjernen» har vært navnet på flere skip i den norske marinen. For en oversikt, se: [[«Nordstjernen» (skip)]]*

Korvettene som ble bygget i årene 1841–1851, «Nordstjernen», «Ellida», «Nidaros» og «Ørnen», var alle bygget slanke, for hurtig seilas. Korvettene hadde alle kanonene på øverste dekk, kalt batteridekket. Under dette var det enda et dekk, kalt banjerdekket – hvor besetningen bodde.

«Nordstjernen» ble hugget opp i 1858, kun 17 år gammel.

## Se også
*Liste over den Kongelige Norske Marines skip

## Litteratur

* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
Oppkuven

**Oppkuven** er en kolle som ligger øst for Gyrihaugen og Løvlia på Krokskogen i Oslomarka, i Ringerike kommune i Buskerud. Oppkuven er den høyeste toppen i Krokskogen, og en av de høyeste i hele marka.

Navnet skal komme av det gammelnorske *kufr*, rundaktig topp.

Oppkuven ligger i Oppkuven-Smeddalen naturreservat.

For å komme til Oppkuven er det best å gå fra Heggelia. For å kunne komme til Heggelia kan du gå eller sykle fra Damtjern eller gå eller gå på ski fra Løvlia. På Oppkuven er det et utsiktstårn hvor du kan se over hele Nordmarka, Oslo, Norefjell og Ringkollen.

## Fotnoter



## Referanser
Mesta (elv)

**Mesta** (bulgarsk: Места), eller **Nestos** (gresk: Νέστος), er en elv i Bulgaria og Hellas. Den har sitt utspring i Rilafjellene i Bulgaria og munner ut i Egeerhavet nær øya Thasos. Den stuper gjennom bratte juv mot Egeerhavet gjennom stort sett metamorfe formasjoner. I den nedre delen renner elven ut over kystsletten Chrysoupolis og deler seg opp i et deltasystem kalt Nestosdeltaet, med flere ferskvannsinnsjøer og tjern. Mesta er 230 kilometer lang, hvorav 126 km i Bulgaria mens resten ligger i Hellas. Den danner flere juv i Rila og Pirin. 

Den lengste sideelven til Mesta er Dospat. Bredden av elven er stort sett dekket av løvtrær som strekker seg halvveis mellom Bulgaria og Hellas, og den danner grensen mellom Gresk Makedonia og Trakia, i tillegg til grensen mellom prefekturene Kavala og Xanthi.

## Referanser


## Eksterne lenker
*
Kjølfjellet

**Kjølfjellet** er et mindre fjell i Ringerike kommune. Det har en høyde på 822 meter over havet. Fjellet tilhører Ådalsfjellene og ligger nord for Urdevassfjellet i Ådal.

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet (dette fjellet)
** Urdevassfjellet
** Høgfjell
*** Hestebrenna
*** Tjuvenborgen

## Referanser
Svarttjernskollen

**Svarttjernskollen** er fjelltopp på Vikerfjell i Ringerike kommune i Buskerud. Den har en høyde på  meter over havet. Fjellet tilhører Ådalsfjellene og ligger øst for Gyranfisen og nordøst for Kjølfjellet i Ådal.

## Se også

* Ådalsfjellene
** Vikerfjell
*** Gyranfisen
*** Treknatten
*** Svarttjernskollen (denne fjelltoppen)
*** Vikerfjelltoppen
** Kjølfjellet
** Urdevassfjellet
** Høgfjell
*** Hestebrenna
*** Tjuvenborgen

## Referanser
Rikosjett

Et **rikosjett** er i dagligtale navnet på et prosjektil som etter anslag mot en flate eller en gjenstand, enten hopper eller blir kastet ut i en ny bane. Navnet kan imidlertid også omtale andre ting som treffer en flate og enten endrer bane eller reflekteres fra flaten og fortsetter i bevegelse. 

Prosjektilrikosjetter kan være svært farlige, fordi de er uberegnelige og går svært fort. Dersom et prosjektil treffer en flate, kan en ikke være sikker på at prosjektilet trenger inn i materialet, men det kan også bli reflektert og være farlig for dyr, mennesker og gjenstander i nærheten. Skytebaner har som oftest sandhauger eller annet porøst materiale bak blinkene, for at kulen skal begraves i sanden, og ikke rikosjettere.
Menerstatning

**Menerstatning** i Norge skal gi tilleggskompensasjon for blant annet tapt livsutfoldelse, og andre ikke økonomisk målbare byrder som en skadet får etter en yrkesulykke. Det stilles noe krav til grad av invaliditet før erstatningen blir aktuell, og den totale summen beregnes ut fra en tabell etter hvilken grad av invaliditet man lider.

Menerstatning kan tidligst gis tolv måneder etter skade, og det stilles krav til at den medisinske situasjonen er stabil og behandling er gjennomgått. Ytelsen varer livet ut, men kan også i noen tilfeller utbetales som en engangssum. Det er en årlig sum som baserer seg på, og justeres etter, folketrygdens grunnbeløp.

Det rent økonomiske tapet i samme situasjon erstattes av arbeidsavklaringspenger, uføretrygd og annet.

## Juridisk
Menerstatning fikk den formelle rettskraft ved lovendring i skadeserstatningsloven i 1987. Den som har fått varig og betydelig skade av medisinsk art, har krav på en særskilt menerstatning. Menerstatning kunne tidligere tilkjennes etter straffelovens ikrafttredelseslov, men rettspraksis var ikke fast og tydelig.

Menerstatning er etter rettspraksis standardisert til å følge regler i forskrifter til Yrkesskadeloven, jf. folketrygdloven. Utmålingen følger grunnbeløpet i Folketrygden. Det gis stort sett «gruppeopprykk» ved utmåling av menerstatning i domstolene, men blant annet forsikringsselskaper gir ikke frivillig slikt opprykk, og høyere erstatning enn det som følger invaliditetsgraden som medisinsk sakkyndig fastsetter.

## Referanser


## Eksterne lenker
* NAVs orienteringsside om menerstatning
Verkenselva (Ringerike)

**Verkenselva** er ei lita og kort elv i Soknavassdraget i Ringerike kommune i Buskerud. Elva dannes nordøst i Torevannet, vest for Sokna i Soknedalen, og renner ut i Sogna rett sørøst for Sokna. Den har navnet sitt fra gamle nedlagte Sognedalen Jernverk, som lå på gården Bergs grunn rett nedenfor Verkensfossen. Elva passerer under riksvei 7 (bru) rett nordvest for Sokna.

Elva domineres av ørret og ørekyt, men har også en stamme av trepigget stingsild (*Gasterosteus aculeatus*), edelkreps (*Astacus astacus*) og i sterkt begrenset omfang elvemusling (*Margaritifera margaritifera*). Sistnevnte ble totalfredet i 1993.

## Se også
* Soknavassdraget

## Referanser




## Eksterne lenker
*
Brian Molko

**Brian Molko** (født 10. desember 1972 i Brussel) er vokalist og gitarist i det britiske «alternativ»-bandet Placebo. Han startet bandet sammen med sin tidligere skolekamerat Stefan Olsdal i 1994. Bandet slapp sitt første album i 1996, det var også navngitt *Placebo*.

## Referanser


## Eksterne lenker
* 
* 
*
Mr. Bean (animert TV-serie)

***Mr. Bean*** er en britisk animerte komiserie for barn som gikk på ITV fra 2002 til 2004 og igjen fra 2015 til 2019. Serien er basert på karakteren og TV-serien om Mr. Bean.

Første sesong kostet nærmer 150 millioner kroner å produsere.

## Figurer
* **Mr. Bean**

* **Teddy** (Teddy er Mr. Beans kosebamse. Hvis noen tar fra ham Teddy, vil han risikere livet sitt for å få den tilbake)

* '''Mrs. Irma Groob. (Mrs. Irma Groob er Mr. Beans kjæreste)

## Referanser


## Eksterne lenker
* 
*
Species plantarum

***Species plantarum*** er en av Carl von Linnés bøker (full tittel *Species Plantarum, exhibentes plantas rite cognitas, ad genera relatas, cum differentiis specificiis, nominibus trivialibus, synonymis selectis, locus natalibus, secundum systema sexuale digestas*, som er latin og betyr **''Plantenes arter**, [en bok som] behørig legger frem de kjente plantene og de tilhørende slektene med artenes forskjeller, trivialnavnene, utvalgte synonymer, lokaliteter, og som videre forklarer seksualsystemet*). Boken inneholdt beskrivelser av alle kjente [[planter]] og er den første som konsekvent bruker todelte [[art]]snavn (*binomen*). Den regnes derfor som en milepæl i [[Biologisk systematikk|systematikk]]ens historie.

Mange av de [[nomenklatur (biologi)|vitenskapelige navnene]] som Linné innførte i boken, er i bruk den dag i dag. Og selv om noen artsnavn har blitt endret gjennom tidene, har man beholdt Linnés *måte* å benevne arter på, nemlig med todelte navn, som består av slektsnavn pluss artsepitet (se [[nomenklatur (biologi)|nomenklatur]]). Plantene ble klassifisert i tråd med [[seksualsystem]]et som Linné hadde utviklet. Det tok utgangspunkt i blomstenes [[støvbærer]]e og [[fruktemne]]r, men er forlatt i dag.

Bokens første utgave kom i [[1753]]. Derfor ble dette året (og denne boken) senere bestemt til å være startpunktet for dagens [[botanikk|botaniske]] nomenklatur. Alt som ble publisert om planter før *Species plantarum* har dermed kun historisk interesse. Derimot må selv dagens systematikere forholde seg til *Species plantarum* &ndash; og til artsbeskrivelsene som ble publisert siden. Det tilsvarende verket for [[dyr]] er første bind av Linnés bok *Systema naturae* fra 1758.

Bokens første utgave beskrev på 1200 sider fordelt på to bind 5900 arter. Verket kom ut med to ytterligere utgaver i Linnés levetid. Omfanget hadde da økt til 1682 sider. Året etter hans død ble den fjerde utgaven utgitt. Denne bestod av fire bind på tilsammen 3086 sider.

== Referanser ==
<references/>

== Eksterne lenker ==
* [http://www.botanicus.org/title/b12069590 Hele *Species plantarum'' i digitalisert form]
* Linnaeus Link Union Catalogue
Aspøya

:*For bydelen i Ålesund, se [[Aspøy]].*

**Aspøya** er ei halvøy og ei bygd i Tingvoll kommune, på Nordmøre. Øya har et areal på 18,84&nbsp;km² og 248 innbyggere (2001). Øyas høyeste punkt er Vettafjellet 372 moh.

Riksvei 70 og europavei 39 følger samme trasé over Aspøya.  Fra  Straumsnes, over Aspøya via Bergsøysundbrua til Bergsøya, og gir fergefri vei vestover til Molde og Kristiansund. Bergsøysundbrua er en del av Krifast. 

Aspa-ætten, som blant annet fostret erkebiskop Olav Trondsson, hadde hovedsete på gårdene *Aspa* og *Boksaspa* i middelalderen.

## Referanser
Jonskollen

**Jonskollen** er en kolle i Ringerike kommune i Buskerud. Det har en høyde på 526 meter over havet og ligger nordøst for tettstedet Sokna. Fra Jonskollen er det kort vei til Vælsvanna i Soknedalen. Man kan tar seg dit via bomvei fra Sokna/Strømsoddbygda og Jonsrud i Soknedalen, og Skollerud i Ådal.

## Referanser
Jonsrud

**Jonsrud** er en gård, ei grend og en tidligere holdeplass langs Bergensbanen i Ytre Soknedalen, mellom Hønefoss og Sokna i Ringerike kommune. Stedet er oppkalt etter gården Jonsrud. 

## Grenda
Grenda ligger i Veme menighet og Heggen skolekrets, sør for Gardhammar og nord for Veme, langs riksvei 7 til Hallingdal og Bergen, på nordsiden av Sogna. Ungdomsskoletrinnet sogner til Sokna skole, mens elevene må til Hønefoss for å gå på videregående skole. Gjennom grenda renner også Væla, ei lita elv som kommer fra Vælsvanna og renner sammen med Sogna ved Jonsrud. Til Vælsvanna og Jonskollen går det bomvei fra Jonsrud. 

## Gården
Jonsrud nevnes ikke i gamle diplomer og jordebøker, men navn og beliggenhet indikerer at gården trolig ble ryddet i tiden like etter at kristendommen ble innført i landet, altså enten sent på 1000-tallet eller (helst) på 1100-tallet. Mannsnavnet *[[Jon]]* kom nemlig til Norge med kristendommen, og gårdens beliggenhet er av en slik karakter at den må ha vært blant de første som ble ryddet der. I 1660 nevnes *Tomas Gulbrandsen Ask* som eier av gården. Likeledes nevnes den i matrikkelutkastet fra 1723 (matrikkelnummer 217). Gården er siden delt. Den har gårdsnummer 65 i Ringerike.

## Referanser
Brill Building

**Brill Building** er en kontorbygning bygget i 1930 med adresse *1619 [[Broadway]]* i New York City i USA, rett nord for Times Square. I årene etter andre verdenskrig ble den kjent for å være den amerikanske populærmusikkens sentrum. 

I 1962 huset Brill Building 165 musikkvirksomheter som leverte alle de tjenester en musiker trengte.  Den kreative kraft i de ulike uavhengige virksomhetene i Brill Building og nabobygningen i *1650 Broadway* ble etterhvert opplevet å ha et eget musikalsk uttrykk «Brill Building Sound».

Ofte var samarbeidsrelasjonene i denne perioden i form av duoer, som for eksempel:

*Jerry Leiber og Mike Stoller
*Doc Pomus og Mort Shuman
*Gerry Goffin og Carole King
*Ellie Greenwich og Jeff Barry
*Barry Mann og Cynthia Weil
*Burt Bacharach og Hal David
*Neil Sedaka og Howard Greenfield
*Hugo & Luigi
*Tommy Boyce og Bobby Hart

Andre kjente musikkaktører fra Brill Building:
*Paul Anka
*Jim Croce 
*Bobby Darin 
*John Denver 
*Neil Diamond
*David Gates 
*Billy Joel 
*Kris Kristofferson 
*Roger McGuinn
*Joni Mitchell 
*Carly Simon 
*Paul Simon
*Phil Spector
*Chip Taylor
*James Taylor 
*Gene Pitney
*Artie Kornfeld

## Eksterne lenker
* Brill Building Songwriters Hall of Fame 
* Brill Building
* Spectropop's Brill Building
* The Brill Building Songwriters 
* Official MySpace page
* New York Architecture Images- Brill Building
* Regarding Claus Ogerman & his music publishing companies located at The Brill Building
Skollerud

**Skollerud** er et gårdsbruk i Ytre Ådal i tidligere Ådal herredskommune, nå Ringerike kommune i Buskerud. Gården ble opprinnelig matrikulert som nummer 55. Da nye Ådal herredskommune oppsto i 1857 fikk gården gårdsnummer 8, men etter at Ådal herredskommune ble innlemmet i den nye storkommunen Ringerike ble gårdsnummeret 278.

I matrikkelen fra 1647 hadde den ei landskyld på 45 lispund med korn, og bare Semmen hadde større landskyld i Ådal på den tiden, med sine 68 lispund. Skollerud var lenge delt i to bruk, men på 1800-tallet lyktes det å slå de to brukene sammen igjen. Skollerud har også i en tid fungert som landbruksskole.

Skollerud skal ha vært den største gården på de kanter en gang i tiden, men dette mangler dokumentasjon i dag. Man vet imidlertid at oppsitteren på Skollerud var samme mann som oppsitteren på gården Hallinby i ei tid. Gården nevnes første gang i 1528 i skriftlige kilder (NRJ. IV 147), da under navnet *Skolrydh*. I dag er Skollerud er av de største gårdene på Ringerike hva dyrket mark angår, med sine cirka .

Trolig følger gårdsnavnet av det norrøne *Skǫlluruð*, som kan være avledet fra elvenavnet *Skalla* (kanskje et eldre navn på Skollerudelva), i betydningen *den larmende*.

## Skollerudgrenda
Skollerud er også ei grend på vestsiden av Ådalselva, rett vest for Hallingby i Ådal. Grenda ligger langs den gamle ferdaveien som går mellom Heradsbygda og Veien via Kilemoen og videre oppover langs vestsiden av Ådalselva, og helt opp til Elsrud i Vestre Ådal. Veien heter i dag Vestre Ådal og er synonym med fylkesvei 2872. I lokal tradisjon kalles den imidlertid *Vestsiaveien*. I tidligere tider hadde bygda også egen skole, som kalles både *Skollerudstua skole* og *Skollerud skole* (gnr. 278/43). Den er nedlagt for lengst og har i senere tid fungert som barnepark. Bygda har eget grendehus.

Fra 1868 var Skollerud et av anløpsstedene for DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet.

## Skollerudsteinen
Det er gjort funn av runelignende ristninger på ei flat helle (157 x 120 x 4&nbsp;cm), som en tid var i bruk som bordplate på gården, men innskripsjonen stammer trolig fra tiden etter reformasjonen. Lite annet er kjent om funnet, som har status som et arkeologisk minne med uavklart vernestatus. Funnet er registrert i Kulturminnesøk med lokalitets-ID 33254.

## Se også
* Liste over gårder i Ringerike
* Skollerudelva

## Referanser




## Eksterne lenker
*
Permanente avlinger

**Permanente avlinger** er produsert fra planter som varer i flere sesonger, i motsetning til avlinger som må plantes eller sås på nytt etter hver innhøsting. 

Ifølge en definisjon omfatter begrepet land hvor det dyrkes avlinger som for eksempel sitrusfrukter, kaffe, og gummi, nøttetrær og andre frukttrær. Land hvor det plantes trær til skogbruk kommer ikke inn under denne definisjonen.
Havikskogen

**Havikskogen** er et skogsområde i Brekkebygda, nordvest for Sokna i Soknedalen i Ringerike kommune. Området ligger sør for Bergensbanen, Breivannet og Langvannet, og rett nord for Bergsjø. Grenda Havik ligger sentralt i området. Nord for Havikskogen ligger grenda Rallerud.

Området tilhører for det meste familier som holder områdene i familien gjennom arv. I jaktsesongen leier lokale jegere skog fra eierne for å jakte. Området er stille og rolig, avskjermet fra omverden med lite trafikk av både bil og mennesker. Fine fotografimuligheter av både natur og dyr, og fantastiske turmuligheter hele året. Til tider merkes det også opp skiløyper hvis hytteeierne ønsker det.

## Eksterne lenker
*
Havik

**Havik** er ei lita grend og en gård på Havikskogen i Brekkebygda, nordvest for Sokna i Soknedalen i Ringerike kommune i Buskerud. Grenda ligger sør for Rallerud og rett nord for Bergsjø. Havik har gnr. 158.

Havik sokner i dag kirkelig til Lunder menighet og skolemessig til Sokna skole, men i en tid hadde grenda egen skole. Havik skole ble oppført i 1886 og var fra 1907 egen skolekrets en tid. I 1926 ble det oppført en ny skolebygning med lærerbolig der, men skolen ble nedlagt i 1959.

## Referanser
Tom Fletcher

**Thomas Michael «Tom» Fletcher** (født 17. juli 1985 i Harrow, London, England) er en britisk sanger og gitarist i bandet McFly, sammen med Danny Jones, Harry Judd og Dougie Poynter.

McFly kom i rampelyset etter at det britisk band Busted inviterte dem med på turné. Fletcher har skrevet teksten til ti låter som har blitt nummer-en singler i Storbritannia.

## Referanser


## Eksterne lenker
* 
* 
* 
*
Abraham van Beyeren

**Abraham Hendrickz van Beyeren** eller **Abraham Hendriksz van Beijeren** (født ca. 1620 i Den Haag, død 1690 i Overschie eller Rotterdam) var en hollandsk barokkmaler fra den nederlandske gullalderen. 

Han ble lite påaktet mens han levde, men er i dag regnet som en god representant for sin tids kunst. Han spesielt kjent for sine stilleben, der tekstur og lysreflekser er merkbare, spesielt i motiver med fisk.

Han var en omreisende maler som har bodd flere steder i Nederland: Han var født i den Haag, men har også bodd i Delft, Amsterdam, Alkmaar og Gouda. I 1678 slo han seg ned i Rotterdam, hvor han døde i 1690.

## Tidfesting
Siden han bare signerte bildene med initialene AVB uten årstall, har en i ettertid store problemer med rekkefølgen i listen over kjente verk.

## Stil
Han laget flere malerier med marine motiver omkring 1640, men ble etter hvert mere opptatt av det som kom ut av sjøen og av reflekser i sølvtøy, dekketøy og satte dette om til stillebener.

## Referanser


## Eksterne lenker
* 
* foodnews.ch Kort biografi
Rallerud

**Rallerud** er ei lita grend og et tidligere stoppested på Bergensbanen i Ringerike kommune i Buskerud. Stedet ligger nord for Havikskogen i Brekkebygda, nordvest for Sokna (nærmeste tettsted) i Soknedalen. Grenda ligger like sørøst for Breivannet, sørvest for Langvannet, og rett nord for Bergsjø og grenda Havik.

Grenda er oppkalt etter gårdsbruket Rallerud, som ligger rett nord for den nedlagte jernbanestasjonen.

## Se også
* Rallerud stoppested

## Eksterne lenker
*
Strømsodd

**Strømsodd** (gnr. 144) en et gammelt gårdsbruk og er ei lita grend i Ringerike kommune i Buskerud. Stedet ligger nord for Sognevannet i Strømsoddbygda, og følger fylkesvei 2884 nordover fra tettstedet Sokna i Soknedalen. Grenda ligger langs Nordliveien på østsiden av Strømsoddelva og øst for fylkesveien gjennom bygda, og det er avkjøring dit fra Langebru. Vest for elva ligger Strømsoddbygda kapell.

Skrivemåten på dette plassen har vært omstridt, men den offisielle skrivemåten er nå vedtatt til *Strømsodd*. Dette er samme navn som beboerne i bygda selv benytter, mens Kartverket tidligere ville skrive det som *Strømsått*.

## Se også
* Liste over gårder i Ringerike
Termografi

**Termografering** (eller termografi) er en metode for å avlese temperatur på en overflate. Dette gjøres med et såkalt IR-kamera, eller termokamera som er sensitivt for infrarød stråling.

Termografering brukes ofte som et verktøy i undersøkelse av bygninger for å avdekke kuldebroer, i elektriske anlegg for å oppdage varmgang eller på andre områder der temperaturforskjeller kan gi en indikasjon på problemer.

## Utbredelse

Termografering er enda et relativt nytt fagfelt i Norge. Takstmenn, utbyggere og andre tatt i bruk byggtermografering som et verktøy i sitt yrke. På elektrosiden har termografering vært benyttet som del av internkontrollen av elektriske anlegg.

Termografi har også blitt lansert som et diagnoseverktøy i pasientbehandling, men metoden har foreløpig ikke vist seg pålitelig nok sammenlignet med etablert diagnostikk.

## Utdannelse

For å bli termografør stilles det egentlig ingen krav til verken utdannelse eller kompetanse for øvrig. Men flere og flere krever at de som utfører termografering er sertifisert enten via Nemko, DNV eller andre liknende aktører. Kursene for å bli termografør er veldig omfattende, og det kreves som regel at man er fagmann på det feltet man skal termografere for å bestå en slik prøve.

*[[Termografiforum]]* er en forening som jobber for at det skal bli økte krav til termograførenes kvalitet, og at fagets renommé skal ivaretas.

## Referanser


## Eksterne lenker
* Termografiforum - Faginformasjon
Gyllenbuste

**Gyllenbuste** (*Gullinborsti*, *Gullinbuste*, *Slidrugtanne*) var i norrøn mytologi Frøys galte. Den har selvlysende gyllen bust og den trekker vognen til sin eier dag og natt over hav og gjennom luft raskere enn noen hest. Frøy fikk galten av dvergen Brokk. Gyllenbuste nevnes bare kort i Snorre Sturlassons Gylfaginning og i Skaldskaparmål.

Gullinborsti ga navn og våpenskjold til Ynglinga-ættens slektsgren Galtefamilien på Hatteberg i Hardanger som senere i og etter dansketiden er blitt kjent som "Galtung" i "Rosendal". 

## Se også
**[[Hildisvina]]*, Frøya sin gris

## Referanser
Caprese

**Insalata Caprese**, eller caprese-salat, er en italiensk matrett som lages av mozzarella, tomater, basilikum og olivenolje. Caprese serveres ofte som en antipasto.
Juliusz Słowacki

**Juliusz Słowacki** (1809–1849) var en av de mest fremstående polske diktere fra den romantiske æra. Ved siden av Mickiewicz og Krasiński regnes han for å være en av «de tre bardene».

Słowacki skapte mange lyriske, poetiske og dramatiske verker av stor artistisk verdi. Verkene hans – i samstemning med epoken og situasjonen datidens polske nasjon stod ovenfor – tok opp viktige problemer knyttet til selvstendighetskampen, nasjonens fortid og grunnene til okkupasjonen. Karakteristisk for Słowackis diktning er språket, poetiske metaforer og en rik fantasi.

Słowacki studerte i Wilno (dagens Vilnius). I februar 1829 flyttet han til Warszawa der han arbeidet som tjenestemann i skatteverket. Under novemberrevolusjonen 1830–1831 arbeidet han i Diplomatbyrådet hos fyrst Adam Jerzy Czartoryski, som var leder for det befridde området omkring Warszawa. 

Den 8. mars 1831 ble han sendt på en diplomatisk misjon til London. Ettersom revolusjonen mislyktes kom han aldri tilbake til Polen. I årene 1833–1838 reiste han til Sveits, Italia, Hellas, Egypt, Palestina og Syria. 

Sine siste år var han bosatt i Paris.

Han ble begravet på Cimetière de Montmartre.

## Berømte verker
### Dramaer
* *Maria Stuart* 
* *Kordian*
* *Balladyna*  
* *Horsztyński*  
* *Mazepa*  
* *Lilla Weneda*  
* *Fantazy* 
* *Sen srebny Salomei*  
* *Książę Niezłomny* 
* *Samuel Zborowski*  

### Poesi
* *W Szwajcarii* 
* *Król-Duch*
* *Podróż do ziemi świętej* 

## Referanser
Cyprian Kamil Norwid

**Cyprian Kamil Norwid** (egentlig **Cyprian Konstanty Norwid**; født 24. september 1821, død 23. mai 1883 i Paris) var en polsk dikter, dramatiker, prosaforfatter, maler og skulptør. Han regnes ofte for å være en av de fire største polske romantiske diktere. Enkelte litteraturhistorikere mener imidlertid at et slikt syn er noe forenklet, og anser stilen hans å være mer karakteristisk for klassisismen og parnassismen. 

Norwid oppholdt seg mesteparten av sitt liv i utlandet, hovedsakelig i Paris. Hans originale og nonkonformistiske stil ble ikke verdsatt i samtiden. Verkene hans ble imidlertid gjenoppdaget og verdsatt under kunstperioden «Unge Polen» sent i det 19. århundre og i begynnelsen av det 20. århundre.

## Referanser


## Eksterne lenker
* 
* 
*
Stanisław Wyspiański

**Stanisław Mateusz Ignacy Wyspiański** (født 15. januar 1869 i Kraków, død 28. november 1907 i Kraków) var en polsk dramatiker, dikter, maler og arkitekt – en av de mest enestående og mangesidige kunstnere på sin tid i Europa. Han kombinerte suksessfullt trender fra modernismen med temaer fra polsk folketradisjon og romantiske historie.

## Wyspiańskis dramaer
* *Meleager* 
* *Protesilas i Laodamia* 
* *Warszawianka* 
* *Klątwa* 
* *Wesele* 
* *Wyzwolenie* 
* *Legion* 
* *Bolesław Śmiały* 
* *Noc Listopadowa* 
* *Skałka* 
* *Zygmunt August*
* *Akropolis*
* *Powrót Odysa*

## Referanser


## Eksterne lenker
* 
* 
*
Sansepolcro

**Sansepolcro** (tidligere **Borgo Santo Sepolcro**) er en by og kommune i provinsen Arezzo i den italienske regionen Toscana.

Byen ligger ved Tiber-elven, og var fødestedet til malerne Piero della Francesca og Raffaellino del Colle, en elev av Rafael. Det var også fødestedet til den italienske matematikeren Luca Pacioli. Michelangelo er også født i denne kommunen.

Økonomien er basert på landbruk. Industrien omfatter fabrikasjonsindustri, næringsmiddelindustri og farmasøytisk industri. Det er hjemstedet til Buitonipastaen som ble grunnlagt av Giulia Buitoni i 1827.

## Historie
Ifølge tradisjonen ble byen grunnlagt omkring år 1000 av de to pilegrimene Arcanus og Aegidius, som her grunnla et bedehus (som nå er katedralen) under deres hjemkomst fra det hellige land.
## Referanser


## Eksterne lenker
*
Mikołaj Rej

**Mikołaj Rej** (eller **Rey**) **fra Nagłowice** (født 4. februar 1505 i Żurawno, død 1569 i Rejowiec) var en av de mest fremstående polske diktere og forfattere i renessansen. Han var også politiker, musiker og adelsmann, og var en av de første dikterne som skrev på polsk. Han regnes allment som «den polske litteraturens far». 

Rejs litterære produksjon er stor og variert. Rej er særlig kjent for sin mesteraktige litterære beskrivelse, og kalles ofte for «den polske litteraturs Bruegel». Han sammenlignes med Erasmus, Michel de Montaigne og François Rabelais.

## Kjente verker
**Zwierciadło* med traktaten *Żywot człowieka poczciwego* (1567/1568)
**Psałterz Dawidów* (1546)
**Żywot Józefa* (1545) 
**Kupiec* (1549) 
**Rzecz pospolita albo Sejm pospolity* 
**Zwierzyniec* (1562) 
**Krótka rozprawa między trzema osobami: Panem, Wójtem i Plebanem* (1543) 
**Postylla* (1557) 
**Apocalypsis* (1567) 

## Referanser
Jan Kochanowski

**Jan Kochanowski** (født 1530 i Sycyna, død 22. august 1584 i Lublin) var en fremtredende polsk renessansedikter som av mange regnes som «den polske diktningens far» eller «eksistensens dikter». Han er allment kjent som Polens største dikter så vel som den mest fremtredende slaviske dikter som virket før det 19. århundre.

Kochanowski kom fra en adelsfamilie, og var sønn av Piotr Kochanowski og Anna Białaczowska. 

## Referanser
Bolesław Prus

**Bolesław Prus** (egentlig **Aleksander Głowacki**; født 20. august 1847 i Hrubieszów, død 19. mai 1912 i Warszawa) var en polsk forfatter og publisist av den positivistiske æra, særlig kjent for sine romaner *Lalka* og *Faraon*.

Som 15-åring kjempet han som soldat i januaroppstanden 1863, hvor han ble sterkt skadet og sendt til fengsel i Lublin av de tsaristisk-russiske autoritene. I en alder av 25 begynte han sin 40 års lange karriere som journalist i Warszawa, og begynte samtidig å skrive noveller.

Mellom 1886 og 1895 skrev Prus ferdig sine fire store romaner, blant annet de populære *Lalka* og *Faraon*. Faraon – Prus’ eneste historiske roman – reflekterer den polske nasjons erfaringer fra det forrige århundre, og gir samtidig et unikt bilde av oldtidens Egypt mot slutten av det 20. egyptiske dynasti og Det nye rike.

## Referanser
Doom II: Hell on Earth

***Doom II: Hell On Earth*** er et førstepersonsskytespill utviklet av id Software i 1994 som en direkte oppfølger til forgjengeren DOOM fra 1993. Spillet introduserer flere nye monstre.

## Handling
Etter at basene på Mars' måner Phobos og Deimos ble overkjørt av demoner, klarte en enslig marinesoldat å unnslippe. Da marinesoldaten omsider kommer tilbake til jorden fikk han raskt sitt livs sjokk; Jorden har lidd samme skjebne som Mars' måner og demonene er overalt.

## Oppbygning
Spilleren må kjempe seg igjennom 31 forskjellige nivåer, hvor det siste nivået har en vrien boss. Nivået, som heter "Icon of Sin" (Syndens Ikon) består av et stort bilde av et demonhode på en vegg. Demonen har et åpent felt i pannen, og maner konstant frem andre demoner og forskjellige fiender, som tar spillerens oppmerksomhet.

Forøvrig er det gjort referanser til tidligere spill som id Software har utgitt, blant annet Commander Keen fra 1990 og Wolfenstein 3D fra 1992. Begge spillene har sine respektive hemmelige nivåer, som kan entres ved å dra i godt bortgjemte spaker for å avslutte nivåene på en annerledes måte og sende spilleren til det hemmelige nivået.

For å bekjempe demonen må man løpe til andre enden av den store amfi-lignende arenaen og dra i en spak, så at en heis aktiveres rett foran demonens ansikt. Heisen blir stående på topp i to sekunder, så begynner den sin nedfart. I løpet av de to sekundene er det om å gjøre å pumpe missiler fra spillerens rakettkaster inn i det åpne feltet på demonens hode. Dette må gjentas 4-5 ganger.

Det er faktisk spillets designer, John Romero som er den siste fienden. Det er et bilde av hans avkappede hode tredd på et spyd som faktisk tar i mot skaden fra rakettkasteren. Forøvrig så er det demoniske ropet som blir ropt ut av demonhodet når spilleren entrer arenaen, en reversert, forvridd utgave av Romero selv som sier "To Win The Game, You Must Kill Me, John Romero", dette som et lite easter egg.

Doom II mottok svært gode kritikker av både fans og spillanbefalere. Dets kildekode er enda brukt som base for forskjellige Doom-level-editors, og fans lager nivåer selv i hopetall, da editoren og prinsippet i modifisering av nivåer i spillets grafikkmotor er svært simpelt.
## Referanser


## Eksterne lenker
*
Florida-øyene

**Florida-øyene** (Nggela-øyene) er ei lita øygruppe i Sentralprovinsen i Salomonøyene i Stillehavet. 

Den største øya er Nggela Sule, som også kalles Florida. Andre større øyer er Tulagi, Gavutu og Tanambog. 

## Tulagi
Tulagi (eller Tulaghi) er om lag 5,5 x 1 km stor. På øya ligger byen med samme navn. Den har rundt 1750 innbyggere og er hovedstad i Sentralprovinsen. Fra 1896 til 1942 var den hovedstad i det britiske protektoratet Salomonøyene. Bakgrunnen var at klimaet var noe gunstigere enn på mange av de større øyene, og at stedet var isolert fra en del av de tropiske sjukdommene en kunne få i området ellers.

Japan okkuperte øya 3. mai 1942. Fly fra det USA-amerikanske hangarskipet *[[«USS Yorktown»(CV-5)]]* angrep dagen etter havna i Tulagi. Dette var ei innledning til slaget i Korallhavet. USA gjenerobra øya i august. Den blei deretter ei tid brukt som base for torpedobåter. 

Tulagi har gode muligheter for dykking, og det gjøres forsøk på å bygge opp en turistindustri rundt dette. Flere skipsvrak fra andre verdenskrig finnes i nærheta, blant annet *[[USS «Aaron Ward»]]* (som sank 7. april 1943), som – tross at den ligger på vel stor dybde – regnes som et av verdens største dykkbare vrak.
Juan Gris

**José Victoriano González-Pérez** (født 23. mars 1887 i Madrid i Spania, død 11. mai 1927 i Borriana), bedre kjent som **Juan Gris**,  var en spansk maler og billedhogger som levde og arbeidet det meste av livet i Frankrike. Han er best kjent for sine bidrag til å utvikle kubismen.

## Liv og virke
### Bakgrunn
Han ble født i Madrid som det trettende av fjorten barn av en velstående kjøpmann. Allerede tidlig i barndommen fikk han opplæring fra sin onkel i malerteknikk. Han gikk to år (1902&ndash;04) på Escuela de Artes y Manufacturas og lærte teknisk tegning. Året etter studerte han akademisk malerkunst hos maleren José Maria Carbonero.

### Kunstner
I 1906 kom han til Paris og fant seg tilrette blant de unge kunstnerne Henri Matisse, Georges Braque, Fernand Léger og Amedeo Modigliani. Han ble snart klar over nærværet av Pablo Picasso, som kom fra samme land. Gris betraktet på en måte Picasso som lærer og veileder, mens  Gertrude Stein bemerket at «Pablo gladelig hadde sett mannen fjernet fra kartet». Gris malte i 1912 et portrett av Picasso som er et kubistisk bidrag malt av andre enn Georges Braque eller ham selv. Modigliani laget et portrett av Gris i 1915.

Han leverte vitsetegninger til de fire vittighetsbladene som kom ut på den tiden, men begynte å male for alvor fra 1910 av. To år senere hadde han utviklet sin egen variant av kubisme. Han tok utgangspunkt i den analytiske kubismen, men kom etterhvert over til den syntetiserende. Sammen med vennen Matisse ble paletten mere fargerik og harmonisk, mens Picasso og Braque nærmest malte monokromatisk. Mange av arbeidene kan sees på som stilleben.

I 1924 tegnet han scenografien og kostymene til Ballets Russes ledet av danseren Sergei Diaghilev.

Gris formulerte sine teorier om estetikk omkring 1924, da han også ga en forelesning ved Sorbonne med tittel: *Des possibilités de la peinture* (om maleriets muligheter). Større utstillinger ble holdt i *Galerie Simon* i Paris, *Galerie Flechtheim* i Berlin i 1923 og *Galerie Flechtheim* i Düsseldorf i 1925. Han døde i Boulogne-sur-Seine (Paris) i en alder av førti år.

Allerede før 2005, ble et maleri av Gris solgt for 69 millioner amerikanske dollar.


File:Juan Gris - 1912 - Self-portrait.jpg|Juan Gris: «Selvportrett», 1912
File:Juan Gris - Portrait of Pablo Picasso - Google Art Project.jpg|Juan Gris: «Portrett av Pablo Picasso», 1912
File:Juan Gris Mann im Cafe 1914.jpg|Juan Gris: «Mann på kafé», 1914
Fil:Juan Gris 001.jpg|Juan Gris: «Vindussjalusien», 1914, Tate Gallery.
File:Stilleben mit Gitarre, Buch und Zeitung - Juan Gris (Kunstmuseum Basel).jpg|Juan Gris: «Stilleben med gitar, bok og avis», ca. 1919
File:Juan Gris 003.jpg|Juan Gris; «Stilleben med fruktskål og mandolin», 1919


## Referanser


## Eksterne lenker
* 
* The Athenaeum  - Omfattende liste over og bilder av Gris' arbeider
* Web Museum - Biografi og bilder av Gris' arbeider
* OCR'd issues of Le Rire
Jonathan Safran Foer

**Jonathan Safran Foer** (født 1977) er en amerikansk forfatter, mest kjent for sin debutroman *[[Alt blir klart og betydelig]]* (2002). Foer bor i Brooklyn, New York City med sin kone, forfatteren Nicole Krauss. Paret skiltes i 2014. 

## Biografi
Foer ble født i Washington, DC og har studert filosofi og litteratur på Princeton University.  Tidig fikk han et stort antall priser og stipendier for sitt forfatterskap. Han har publisert noveller og andre tekster i *[[Paris Review]]*, *[[Conjunctions]]*, *[[The New York Times]]* og *[[The New Yorker]]*. 

En reise til Ukraina i 1999, dit han dro for å forske i sin farfars liv, ble begynnelsen til hans debutromanen Alt blir klart og betydelig. Boken fikk mange priser, blant annet National Jewish Book Award og Guardian First Book Award. Alt blir klart og betydelig ble filmatisert, regissert av Liev Schreiber med Elijah Wood i hovedrollen.

I sin andre roman, Ekstremt høyt og utrolig nært (2005, på norsk 2006), bruker Foer terrorhandlingene i New York den 11. september 2001 til å fortelle historien om den 9 år gamle Oskar Schell.

Foer er vegetarianer.  

## Bibliografi
### Noveller
* "If the Aging Magician Should Begin to Believe"
* "A Primer for the Punctuation of Heart Disease"
* "The Sixth Borough"
* "Cravings"

### Romaner
* Alt blir klart og betydelig (2003, originaltittel *Everything is Illuminated*, 2002), oversatt til norsk av Ika Kaminka
* Ekstremt høyt og utrolig nært (2006, originaltittel *Extremely Loud and Incredibly Close*, 2005), oversatt til norsk av Knut Ofstad
* *Å spise dyr* (2010, originaltittel *Eating Animals*, 2009), oversatt til norsk av Inge Ulrik Gundersen

## Referanser


## Eksterne lenker
* 
* Offisiell side for ''Alt blir klart og betydelig''
* Video intervju
Nanda Devi

**Nanda Devi** (7816  moh.) er Indias nest høyeste fjell (etter Kanchenjunga), og det 23. høyeste fjell i verden.

Nanda Devi er et hellig fjell for hinduene, som betrakter fjellet som en beskyttende gudinne for Uttarakhand Himalaya. Fjellet og området rundt (Nanda Devi nasjonalpark) ble erklært som verdensarv-område av UNESCO i 1988.

Toppen ble første gang besteget i 1936 av Noel Odell og Bill Tilman. Det var da den høyeste topp i verden besteget av mennesker, og denne rekorden ble stående frem til bestigningen av Annapurna (8091 moh.) i Nepal i 1950.

## Se også
* Liste over verdens høyeste fjell

## Eksterne lenker
* Peakware 
* UNESCO
* Nanda Devi Campaign lokal webside